徐殿臣，字心水，浙江宁波府鄞县人，明朝政治人物。
生平.崇祯七年（1634年）甲戌科进士，以行人擢试御史，疏言计臣当择人如刘晏为度支，军兴不乏而未至病民，不然因贼设兵，因兵增饷，贼未及剿而民且揭竿应之矣。又请复驿递，驿递者流贼所从起之由也。初举礼部时，出黄道周门下，道周得罪，赋诗有「如公真不欺明主，在帝何曾杀谏官」之句，当轴颇侧目，出提督南京学政。左迁山东佥事，以亲老乞归。国变后奉父避乱入山，为海师缚去，索万金，以友人周容救免，久之，悒悒成疾卒，喜读白、苏二公诗，颜其阁曰「香眉」。